ماجاریستانین باشکندی بوداپست‌ده تورک اؤلکه‌لری امکداش‌لیق شوراسینین (تورک کنه‌شی-تورک شوراسی) تانیتیم اوفیسی خیدمته گیره‌جک.
باشکند بوداپست‌ده ائدیله‌جک آچیلیش پروگرامینا، خاریجی ایشلر باخانی مؤولود چاووش‌اوغلو، ماجاریستان خاریجی ایشلر و خاریجی تیجارت باخانی پیتر سیارتو، قیرقیزیستان خاریجی ایشلر باخانی چنگیز آیداربکوو، آذربایجان خاریجی ایشلر باخانی ائلمار ممدیاروو، قازاقیستان خاریجی ایشلر باخانینین بیرینجی یاردیمچیسی موختار تلئوبئردی و تورک کنه‌شی باش کاتیبی بغداد امره‌یئو قاتیلدی.
آیریجا، سفر چرچیوه‌سین‌ده باخان چاووش‌اوغلو و دیگر باخانلار ماجاریستان باشباخانی ویکتور اوربان طرفین‌دن قبول ائدیله‌جک.
قونو ایله باغلی خاریجی ایشلر باخانلیغیندان وئریله‌ن آچیقلامادا ایسه "۲۰۱۴.جو ایلده تورکی اؤلکه‌لری پارلمنترلر قورولوندا، ۲۰۱۸.جی ایلده ایسه تورک شوراسینا و تورک آکادمیسینه گؤزلمچی عضو اولان ماجاریستان ایله تورک شوراسی آراسین‌داکی امکداش‌لیق سؤز قونوسو اوفیسین آچیلماسی ایله قورومسال سویه‌ده گلیشمه‌یه داوام ائد‌جک‌دیر" ایفاده‌لری یئر آلدی.
